Γουλιέλμος Δ΄ του Ηνωμένου Βασιλείου

Ο Γουλιέλμος Δ΄ (αγγλ. William IV, 21 Αυγούστου 1765 – 20 Ιουνίου 1837) του Οίκου του Αννοβέρου ήταν βασιλιάς του Ηνωμένου Βασιλείου της Μεγάλης Βρετανίας και της Ιρλανδίας και του Αννοβέρου (1830-7).

Βιογραφία
Ο Γουλιέλμος Ερρίκος ήταν το τρίτο παιδί και ο τρίτος γιος του Γεωργίου Γ΄ του Ηνωμένου Βασιλείου και της Καρλόττας του Μεκλεμβούργου-Στρέλιτς. Γεννήθηκε στις 21 Αυγούστου 1765 στο Παλάτι του Αγίου Ιακώβου στο Λονδίνο όπου και βαπτίσθηκε. Το 1789 έλαβε τον τίτλο του δούκα του Κλάρενς και του Σαιντ Άντριους.

Είχε μακροχρόνια σχέση με την ερωμένη του, την ηθοποιό Ντοροθία Τζόρνταν, νόθα κόρη του Φράνσις Μπλαντ, εργάτη θεάτρου. Γνωρίστηκαν στο θέατρο το 1791 και έζησαν μαζί στο Μπούσυ Παρκ. Είχε δέκα νόθα τέκνα, που έλαβαν το επίθετο ΦιτςΚλάρενς. Η Τζόρνταν λάμβανε ετήσιο επίδομα, αλλά συνέχισε να εμφανίζεται στο θέατρο. Χώρισαν επίσημα το 1811. Εκείνη έλαβε την επιμέλεια των κορών τους και εκείνος των γιων τους.

Ο Γουλιέλμος Δ΄ νυμφεύτηκε το 1818 την Αδελαϊδα των Βέττιν, κόρη του Γεωργίου Α΄ της Σαξονίας-Μάινινγκεν, και είχε τέσσερα τέκνα, τα οποία ήταν είτε θνησιγενή είτε έζησαν το πολύ τρεις μήνες. Ο γάμος τους ήταν ευτυχισμένος και η Αδελαΐδα ανέλαβε τα οικονομικά τους. Τα πρώτα χρόνια του γάμου τους διέμεναν στη Γερμανία. Αργότερα, μετακόμισαν στην Οικία Κλάρενς που είχε χτιστεί για εκείνον το 1827.

Το 1830 διαδέχθηκε τον αδελφό του, Γεώργιο Δ΄, που δεν είχε επιζώντες απογόνους. Έμεινε γνωστός ως "ο Βασιλιάς Ναύτης", καθώς είχε υπηρετήσει στο Βασιλικό Ναυτικό (1778-90) και είχε τον τίτλο του πρώτου λόρδου του Ναυαρχείου από το 1827. Κατά τη βασιλεία του ανανεώθηκε ο Νόμος περί Πτωχών, περιορίστηκε η παιδική εργασία, καταργήθηκε η δουλεία σε ολόκληρη σχεδόν τη Βρετανική Αυτοκρατορία και μεταρρυθμίστηκε το απαρχαιωμένο εκλογικό σύστημα. Ήταν ο τελευταίος βασιλιάς του Αννοβέρου και προτελευταίος μονάρχης της Βρετανίας από τον Οίκου του Αννοβέρου.

Τόσο ο ίδιος όσο και η σύζυγός του αγαπούσαν πολύ την ανιψιά τους, Αλεξανδρινή Βικτωρία, το μόνο επιζών τέκνο του νεότερου αδερφού του, Εδουάρδου, Δούκα του Κεντ & Στράθερν. Παρά τις προσπάθειες της μητέρας της, Δούκισσας του Κεντ, να την αποξενώσει από το θείο της και τη βασιλική Αυλή, ο Γουλιέλμος ήλπιζε να τον διαδεχθεί η μικρή πριγκίπισσα όταν θα είχε ενηλικιωθεί, ώστε να μην χρειαστεί να έχει τη μητέρα της ως αντιβασιλέα, με την οποία εκείνος δεν είχε καθόλου καλές σχέσεις.

Πέθανε σε ηλικία 71 ετών στο Κάστρο του Ουίνδσορ το 1837 και ενταφιάστηκε στη Βασιλική Κρύπτη στο Παρεκκλήσιο του Αγίου Γεωργίου στο Ούίνδσορ. Τον διαδέχθηκε η ήδη ενήλικη Βικτωρία. Στο βασίλειο του Αννοβέρου τον διαδέχθηκε ο αδελφός του, Ερνέστος Αύγουστος, Δούκας του Κάμπερλαντ.

 Οικογένεια 
Όνομα Γέννηση Θάνατος Σημειώσεις από την Ντοροθία ΤζόρντανΤζορτζ ΦιτςΚλάρενς, 1ος Κόμης του Μάνστερ  29 Ιανουαρίου 1794  20 Μαρτίου 1842  Παντρεύτηκε την Μαίρυ Ουίνταμ. Αυτοκτόνησε σε ηλικία 48 ετών.Χένρυ ΦιτςΚλάρενς  27 Μαρτίου 1795  Σεπτέμβριος 1817 Δεν παντρεύτηκε ποτέ.Σοφία ΦιτςΚλάρενς  Αύγουστος 1796  10 Απριλίου 1837  Παντρεύτηκε το Φίλιπ Σίντνεϋ, 1ο Βαρόνο ντε Λ'Ιλ & Ντάντλεϋ.Μαίρυ ΦιτςΚλάρενς  19 Δεκεμβρίου 1798  13 Ιουλίου 1864  Παντρεύτηκε τον Τσαρλς Ρίτσαρντ Φοξ.Λόρδος Φρέντερικ ΦιτςΚλάρενς  9 Δεκεμβρίου 1799  30 Οκτωβρίου 1854  Παντρεύτηκε τη λαίδη Ωγκάστα Μπόυλ.Ελίζαμπεθ ΦιτςΚλάρενς  17 Ιανουαρίου 1801  16 Ιανουαρίου 1856  Παντρεύτηκε τον Ουίλλιαμ Χέυ, 18ο Κόμη του Έρρολ.Λόρδος Αντόλφους ΦιτςΚλάρενς  18 Φεβρουαρίου 1802  17 Μαΐου 1856 Δεν παντρεύτηκε ποτέ.Ωγκάστα ΦιτςΚλάρενς  17 Ιανουαρίου 1803  8 Δεκεμβρίου 1865  Παντρεύτηκε πρώτα το Τζον Κέννεντυ-Έρσκιν και έπειτα το Φρέντερικ Γκόρντον Χάλυμπερτον.Λόρδος Ωγκάστους ΦιτςΚλάρενς  1 Μαρτίου 1805  14 Ιουνίου 1854  Παντρεύτηκε τη Σάρα Γκόρντον.Αμίλια ΦιτςΚλάρενς  21 Μαρτίου 1807  2 Ιουλίου 1858  Παντρεύτηκε το Λούσιους Κάρυ, 10ο Υποκόμη του Φώκλαντ. από την Αδελαΐδα της Σαξονίας-ΜάινινγκενΚαρλόττα Αυγούστα Λουίζα του Κλάρενς 27 Μαρτίου 1819 Πέθανε λίγες ώρες μετά την βάπτιση, στο Αννόβερο.Θνησιγενές παιδί  5 Σεπτεμβρίου 1819  Γεννήθηκε νεκρό στο Καλαί ή την Δουνκέρκη.Ελισάβετ Γεωργιάνα Αδελαΐδα του Κλάρενς  10 Δεκεμβρίου 1820  4 Μαρτίου 1821Γεννήθηκε και πέθανε στο Παλάτι του Αγίου Ιακώβου.Θνησιγενή δίδυμα αγόρια  8 Απριλίου 1822  Γεννήθηκαν νεκρά στο Μπούσυ Παρκ, Λονδίνο.Ziegler, pp. 126–127.

 Πρόγονοι  

Τίτλοι

21 Αυγούστου 1765 - 16 Μαΐου 1789: Η Βασιλική Υψηλότητα Ο Πρίγκιπας Γουλιέλμος Ερρίκος
16 Μαΐου 1789 - 26 Ιουνίου 1830: Η Βασιλική Υψηλότητα Ο Δούκας του Κλάρενς και Σαιντ Άντριους
26 Ιουνίου 1830 - 20 Ιουνίου 1837: Η Μεγαλειότητα Του Ο Βασιλιάς του Ηνωμένου Βασιλείου και του Αννόβερου

Παραπομπές

 Αναφορές 
 Allen, W. Gore (1960). King William IV. London: Cresset Press.
 Brock, Michael (2004) "William IV (1765–1837)", Oxford Dictionary of National Biography, Oxford University Press, . Retrieved 6 July 2007 (subscription required).
 Fulford, Roger (1973).  Royal Dukes. London: Collins. (rev. ed.)
 Grant, James (1836).  Random Recollections of the House of Lords. London:  Smith, Elder & Co.
 Molloy, Fitzgerald (1903). The Sailor King: William the Fourth, His Court and His Subjects. London: Hutchinson & Co. (2 vol.)
 Somerset, Anne (1980). The Life and Times of William IV. London, Weidenfeld and Nicholson, ISBN 978-0-297-83225-6.
 Van der Kiste, John (1994). George III's Children. Stroud: Sutton Publishing Ltd.
 Ziegler, Philip (1971). King William IV. London: Collins. ISBN 978-0-00-211934-4.

 Εξωτερικοί σύνδεσμοι 
 William IV at the official website of the British monarchy
 Digitised private and official papers of William IV at the Royal Collection

|-

Κατηγορία:Βασιλείς του Αννόβερου
Κατηγορία:Τάγμα της Περικνημίδας
Κατηγορία:Μονάρχες του Ηνωμένου Βασιλείου
Κατηγορία:Πρίγκιπες του Ηνωμένου Βασιλείου
Κατηγορία:Τάγμα της Ακάνθου
Κατηγορία:Προτεστάντες μονάρχες